system
Răspunde în limba română, în stilul Wikipedia, cat mai corect gramatical.
user
Ai detalii despre Bucerdea Vinoasă, Alba?
assistant
Bucerdea Vinoasă (în , colocvial Bocsard, în ) este un sat în comuna Ighiu din județul Alba, Transilvania, România.

Bucerdea-Vinoasă este un promotor important în păstrarea tradițiilor culturale; anual aici se organizează sărbătoarea secerișului. Este de asemenea un centru viticol important.

Așezare geografică 
Satul este străbătut de râul cu același nume, care se varsă apoi în râul Ampoi.

Monumente
Satul are trei biserici: una ortodoxă, una greco-catolică și una baptistă. 
În curtea bisericii ortodoxe se află un muzeu etnografic cu articole vechi bisericești, port popular, poze, unelte etc. 
Monumentul Eroilor Români din Primul și Al Doilea Război Mondial. Monumentul este amplasat în sat la nr.76 și a fost ridicat în memoria Eroilor Români din cele Două Războaie Mondiale. Acesta este realizat din beton mozaicat, fiind împrejmuit cu un grilaj metalic. Pe fața monumentului sunt înscrise numele a 52 de eroi români, jertfiți pentru patrie. 
Piatra Craivii - cetatea Apulon (Apollon), este amplasată în apropierea satului; documentele istorice și descoperirile arheologice efectuate după anii 60 ai secolului al XX-lea confirmă faptul că vatra satului a fost localizată la poalele muntelui unde se găsește cetatea și continuitatea pe aceste meleaguri de la daci până în prezent.

Personalități
 Ioan Pop (avocat) (1890 - 1953), deputat în Marea Adunare Națională de la Alba Iulia 1918

Vezi și
Lista monumentelor istorice din județul Alba

Bucerdea Vinoasă, Ighiu